**สมาชิกผู้ลาประชุม**

1. นายเสนอ หนูยิ้มซ้าย ส.อบต. หมู่ที่ 9
2. นายสัมพันธ์ เรืองสังข์ ส.อบต. หมู่ที่ 10
3. นายชะรวย รักจุฬ ส.อบต. หมู่ที่ 12

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาวผู้มาประชุมที่ได้ลงชื่อไว้ ปรากฏว่ามีผู้มาประชุม 16 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม

ประธานสภาฯ ตรวจดูว่าสมาชิกสภาฯ เข้าร่วมประชุมครบองค์ประชุมหรือไม่ ปรากฏว่าครบองค์ประชุม จึงเปิดประชุมและเริ่มประชุมตามระเบียบวาระดังนี้

**ระเบียบวาระที่ 1 เรื่องที่ประธานแจ้งที่ประชุมทราบ**

ประธานสภาฯ ลำดับต่อไปเป็นการประชุมในระเบียบวาระที่ 1

เรื่องที่ประธานแจ้งให้ที่ประชุมทราบ ดังนี้

* 1. แจ้งประกาศเรียกประชุมสภาองค์การบริหารส่วนตำบลทรายขาว สมัยสามัญ สมัยที่ 3 ประจำปี 2564 เริ่มตั้งแต่วันที่

1-15 สิงหาคม 2564 มีกำหนด 15 วัน ตามประกาศ

องค์การบริหารส่วนตำบลทรายขาว ลงวันที่ 23 กรกฎาคม 2564

* 1. แจ้งการแก้ไขแผนพัฒนาท้องถิ่น (พ.ศ. 2561-2565) แก้ไข

ครั้งที่ 3 รายละเอียดตามสำเนาแผนพัฒนาท้องถิ่น

(พ.ศ. 2561-2565) แก้ไขครั้งที่ 3 ที่จัดส่งให้แก่สมาชิกฯล่วงหน้าแล้ว

1.3 แจ้งรายงานผลการประเมินตนเอง ตามแบบติดตามประเมินผลการจัดบริการสาธารณะตามเกณฑ์ชี้วัดมาตรฐานการบริการสาธารณะขององค์การบริหารส่วนตำบลทรายขาว รายละเอียดตาม

รายงานผลการประเมินตนเองตามแบบติดตามประเมินผลการจัดบริการสาธารณะ ตามเกณฑ์ตัวชี้วัด มาตรฐานบริการสาธารณะในปี 2563 ที่ผ่านมา ซึ่งได้จัดส่งให้สมาชิกสภาทุกท่าน ล่วงหน้าแล้ว

ที่ประชุม รับทราบ

**ระเบียบวาระที่ 2 เรื่อง รับรองรายงานการประชุมสภาองค์การบริหารส่วนตำบล**

**ทรายขาว สมัยสามัญ สมัยที่ 2 ประจำปี 2564** เมื่อวันที่

14 พฤษภาคม 2564

ประธานสภาฯ ลำดับต่อไป เป็นการประชุมในระเบียบวาระที่ 2 เรื่อง รับรอง

รายงานการประชุมสภา สมัยสามัญ สมัยที่ 2 ประจำปี 2564 เมื่อ

วันที่ 14 พฤษภาคม 2564 ขอเชิญประธานคณะกรรมการ

ตรวจสอบรายงานการประชุมได้รายงานต่อที่ประชุม

นายสมพร เจิมพงค์ ได้กล่าวว่าคณะกรรมการตรวจสอบรายงานการประชุมได้ตรวจสอบ

แล้วปรากฏว่ารายงานการประชุม ได้จัดทำขึ้นครบถ้วน ถูกต้องจึง

รับรองรายงานการประชุม

ประธานสภาฯ ขอเชิญสมาชิกสภาฯ ที่มีความประสงค์จะแก้ไขถ้อยคำในรายงาน

การประชุม ขอเชิญแก้ไขต่อที่ประชุม ปรากฏว่าไม่มีสมาชิกท่านใด

ขอแก้ไข จึงขอมติที่ประชุม

**ระเบียบวาระที่ 3 ญัตติ เรื่อง พิจารณาร่างแผนพัฒนาท้องถิ่น (พ.ศ. 2561-2565)**

**เพิ่มเติมเปลี่ยนแปลง ฉบับที่ 4**

ประธานสภาฯ ลำดับต่อไปเป็นการประชุมในระเบียบวาระที่ 3 ญัตติ

เรื่อง พิจารณา ร่างแผนพัฒนาท้องถิ่น (พ.ศ. 2561-2565)

เพิ่มเติม เปลี่ยนแปลง ฉบับที่ 4 ขอเชิญนายกองค์การบริหารส่วน

ตำบล ได้เสนอต่อสภาฯ

นายกองค์การบริหารส่วนตำบล ได้เสนอหลักการและเหตุผลแผนพัฒนาท้องถิ่น (พ.ศ. 2561 –

2565) เพิ่มเติม เปลี่ยนแปลงฉบับที่ 4 ขององค์การบริหารส่วน

ตำบลทรายขาว ให้ที่ประชุมทราบ โดยชี้แจงว่าแผนพัฒนาท้องถิ่น

ฉบับนี้ คณะกรรมการสนับสนุนการจัดทำแผนพัฒนาท้องถิ่นได้จัดทำ

พร้อมเหตุผลและความจำเป็นเสนอคณะกรรมการพัฒนาท้องถิ่น

พิจารณาเรียบร้อยแล้ว โดยในส่วนของประชาคมท้องถิ่นได้รับการ

ยกเว้น เนื่องจากสถานการณ์โควิด – 19 ดังนั้น จึงขอเสนอร่าง

แผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลได้

พิจารณาตามมาตรา 46 แห่งพระราชบัญญัติสภาตำบลและองค์การ

บริหารส่วนตำบล พ.ศ. 2537 ต่อไป

ประธานสภาฯ ขอเชิญสมาชิกสภาฯ ได้อภิปรายร่างแผนพัฒนาท้องถิ่น

(พ.ศ. 2561-2565) เพิ่มเติมเปลี่ยนแปลง ฉบับที่ 4 ปรากฏว่า

ไม่มีสมาชิกสภาฯท่านในอภิปราย จึงขอมติที่ประชุมว่าเห็นชอบให้

เปลี่ยนแปลงแผนพัฒนาท้องถิ่น (พ.ศ. 2561-2565) เพิ่มเติม

เปลี่ยนแปลง ฉบับที่ 4 หรือไม่

มติที่ประชุม เห็นชอบ 15 เสียง

ไม่เห็นชอบ - เสียง

งดออกเสียง 1 คน

**ระเบียบวาระที่ 4 ญัตติ เรื่อง ขออนุมัติ โอนเงินงบประมาณรายจ่าย ประจำปี**

**งบประมาณ 2564**

ประธานสภาฯ ลำดับต่อไปเป็นการประชุมในระเบียบวาระที่ 4 ญัตติเรื่อง ขออนุมัติ

โอนเงินงบประมาณรายจ่าย ประจำปีงบประมาณ 2564 ขอเชิญ

นายกองค์การบริหารส่วนตำบล

นายกองค์การบริหารส่วนตำบล เสนอขออนุมัติโอนเงินงบประมาณรายจ่าย ดังนี้

**โอนลด**

1. แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน ประเภทครุภัณฑ์การเกษตร โครงการเครื่องสูบน้ำแบบซัมเมิสซิเบิ้ล งบประมาณขอโอน จำนวน 70,000.- บาท
2. แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ประเภทรายจ่ายค่าบำรุงรักษาและปรับปรุง

ที่ดินและสิ่งก่อสร้าง โครงการปรับปรุงถนนสายเขตหมู่ที่ 5 –

สี่แยกโคกโพธิ์ หมู่ที่ 11 (เลียบคลองส่งน้ำชลประทาน) งบประมาณ

ขอโอน 326,200.- บาท (สามแสนสองหมื่นหกพันสองร้อยบาทถ้วน)

เนื่องจากงบประมาณที่ตั้งไว้ไม่มีความจำเป็นต้องจ่ายเนื่องจาก

สำนักงานชลประทานได้เอาดินมาทำเป็นคันถนนให้แล้ว จึงไม่มีความ

จำเป็นต้องดำเนินการ จึงมีเงินเหลือจ่าย

**โอนเพิ่ม**

1. แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน ประเภทรายจ่ายครุภัณฑ์การเกษตร รายการ

เครื่องสูบน้ำแบบหอยโข่ง งบประมาณขอโอน 70,000.- บาท

(เจ็ดหมื่นบาทถ้วน) เพื่อจ่ายเป็นเครื่องสูบน้ำแบบหอยโข่ง สำหรับระบบประปา หมู่ที่ 10

**โอนตั้งจ่ายเป็นรายการใหม่**

1. แผนงานอุตสาหกรรมและการโยธางานก่อสร้างโครงสร้างพื้นฐาน งบลงทุน ประเภทรายจ่าย ค่าบำรุงรักษาและปรับปรุงที่ดินและสิ่งก่อสร้าง โครงการปรับปรุงถนนสายโคกลูกปัด

(บ้านนายเจริญ) หมู่ที่ 11 งบประมาณขอโอน 326,200.- บาท เนื่องจากไม่ได้ตั้งงบประมาณไว้แต่มีความจำเป็นต้องจ่าย

จึงขอเสนอให้สภาฯ แห่งนี้ ได้พิจารณาอนุมัติ

ประธานสภาฯ ขอเชิญสมาชิกสภาฯ ได้พิจารณาอภิปรายกันตามสมควร ปรากฏว่า

ไม่มีสมาชิกสภาฯ ท่านใด ขออภิปราย จึงขอมติที่ประชุมสภาฯ

มติที่ประชุม อนุมัติ 15 เสียง

ไม่อนุมัติ - เสียง

งดออกเสียง 1 คน

**ระเบียบวาระที่ 5 ญัตติ เรื่อง ขออนุมัติขยายเวลาเสนอร่างข้อบัญญัติงบประมาณ**

**รายจ่าย ประจำปีงบประมาณ 2565**

ประธานสภาฯ ลำดับต่อไปเป็นการประชุมในระเบียบวาระที่ 5 ญัตติ เรื่อง

ขออนุมัติขยายเวลาเสนอร่างข้อบัญญัติงบประมาณรายจ่าย ประจำปี

งบประมาณ 2565 ขอเชิญนายกองค์การบริหารส่วนตำบล ชี้แจงที่ ประชุม

นายกองค์การบริหารส่วนตำบล ตามที่ผู้บริหารไม่ได้เสนองบประมาณรายจ่ายประจำปีงบประมาณ

2565 ได้ทันภายในวันที่ 15 สิงหาคม ตามที่ระเบียบได้กำหนดไว้นั้น เนื่องจากมีการปรับแผน จากการที่โครงการที่ขอรับเงินอุดหนุนเฉพาะกิจได้รับการจัดสรรมาไม่ตรงตามเป้าที่ขอไว้ ทำให้ต้องมีการปรับโครงการ มีการปรับแผนแก้ไขเปลี่ยนแปลงแผนพัฒนา ให้สอดคล้องกับปัญหาที่เกิดขึ้นในปัจจุบัน

จากเหตุผลความจำเป็นดังกล่าว จึงได้เสนอญัตติต่อสภาองค์การบริหารส่วนตำบล เพื่อขอขยายเวลา ในการเสนอร่างข้อบัญญัติงบประมาณรายจ่ายประจำปี 2565 และคาดว่าจะนำเสนอได้ทันใช้ภายในวันที่ 1 ตุลาคม 2564

ประธานสภาฯ ตามที่นายกฯ ได้ชี้แจงเหตุผล ความจำเป็นในการขออนุมัติขยายเวลา ในการเสนอร่างข้อบัญญัติงบประมาณ พ.ศ. 2565 ไปแล้วนั้น ลำดับ

ต่อไป ขอเชิญสมาชิกสภาฯ ได้อภิปรายตามสมควร ขอเชิญสมาชิกสภาฯ ที่มีความประสงค์จะอภิปราย ปรากฏว่าไม่มีสมาชิกท่านใด อภิปราย จึงขอมติที่ประชุม

มติที่ประชุม อนุมัติ 15 เสียง

ไม่อนุมัติ - เสียง

งดออกเสียง 1 คน

**ระเบียบวาระที่ 6 เรื่องอื่น ๆ (ถ้ามี)**

ประธานสภาฯ ลำดับต่อไป เป็นการประชุมในระเบียบวาระที่ 6 เรื่องอื่น ๆ ขอเชิญ

สมาชิกสภาฯ ที่มีความประสงค์จะหารือเรื่องอื่น ๆ ต่อที่ประชุม

นายสวย นุ่นนุ่ม ขอหารือต่อที่ประชุมเรื่อง สถานการณ์ โควิด-19 ที่เกิดขึ้นในขณะนี้

ซึ่งมีความน่าเป็นห่วง โดย อบต. เอง จะต้องดำเนินการเพื่อป้องกันควบคุมโรค ตามนโยบายรัฐบาล ตามหนังสือสั่งการของอำเภอ จังหวัด จึงขอให้ อบต. ได้แจ้งการดำเนินการให้สภา ฯ ทราบ ประกอบกับขณะนี้มีราษฎรในหมู่ที่ 3 เป็นผู้ป่วยโควิด-19 ที่รักษาหายแล้วแต่ต้องมากักตัวต่อที่บ้าน หลังจากที่ออกจากโรงพยาบาล แต่มีปัญหาเนื่องจากไม่มีสถานที่กักตัว ขอให้ผู้บริหารช่วยแจ้งการดำเนินการให้สภาฯทราบ เพื่อให้สมาชิกได้ไปชี้แจงต่อไป เรื่องของการจัดเตรียมสถานที่เป็นเรื่องจำเป็นและสำคัญ เพราะถ้าหากลูกหลานที่ไปทำงานในพื้นที่สีแดงแล้วถูกเลิกจ้างต้องกลับบ้าน แต่เมื่อกลับมาแล้วที่บ้านไม่มีที่อยู่ เนื่องจากอยู่กันหลายคน เท่าที่ทราบจังหวัดได้ประสานให้ อบต. จัดเตรียมสถานที่เพื่อรองรับกลุ่มเสี่ยง หลายตำบลใช้วัด โรงเรียนหรือสถานที่อื่น ขอให้ผู้บริหารแจ้งว่าของ อบต. ทรายขาวได้เตรียมการอย่างไร

นายสมพร เจิมพงศ์ ในฐานะของประธาน อสม.และคณะกรรมการศูนย์ควบคุมโรคของ

ตำบลทรายขาว โดยมีท่านสมาชิกสภาทุกคน ผู้ใหญ่บ้านทุกหมู่บ้าน กำนัน ก็ได้เป็นกรรมการอยู่ด้วย ขอหารือต่อที่ประชุมแห่งนี้ว่าการจัดเตรียมสถานที่สำหรับกักตัวกลุ่มเสี่ยงไว้สำหรับรองรับผู้ที่จะเดินทางกลับบ้าน โดยเดินทางมาจากพื้นที่สีแดงและได้ประสานมาทางผู้ใหญ่บ้านบ้าง ท่านรองนายกฯ บ้าง หรือประสานมายังสมาชิกท่านอื่นด้วย เนื่องจากเมื่อเดินทางกลับมาแล้วไม่มีที่อยู่ เนื่องจากที่บ้านอยู่กันหลายคน คับแคบ หากมีเชื้อติดมาก็จะทำให้ติดต่อสู่คนอื่นในครอบครัวได้ ดังนั้นจึงขอหารือท่านนายกฯ ว่าขอให้ท่านนายกฯจัดหาสถานที่ที่รองรับบุคคลที่แยกกักไว้ 14 วันให้ และถ้าหากมีสถานที่แล้ว เมื่อมีลูกหลานที่จะกลับบ้านประสานมาก็จะได้บอกได้ว่ามีที่อยู่ที่ไหน อย่างไร และขอประชาสัมพันธ์และขอความร่วมมือสมาชิกฯทุกท่านว่าหากมีผู้ป่วยที่รักษาหายกลับมา ขอให้อย่าให้ทุกท่านรังเกียจ สำหรับเรื่องสถานที่กักตัวขอให้ท่านนายกช่วยจัดหาจัดเตรียมว่าจะสามารถใช้ได้ที่ไหนบ้าง ในเบื้องต้น ตนเองได้ประสานงานผอ. โรงเรียนวัดโคกพิกุล เพื่อใช้เป็นสถานที่กักตัว ซึ่ง ผอ. โรงเรียนวัดโคกพิกุล ก็ให้ใช้ได้ หากพี่น้องในละแวกใกล้ ๆ มาอยู่ เช่น หมู่ 5 หมู่ 8 จะมาอยู่ก็จะได้ใช้อยู่อาศัยได้

นายสุนทร รักเมือง หารือว่าเนื่องจากสถานการณ์โรคระบาดขณะนี้ นี่น่าเป็นห่วง ขณะนี้

มีผู้คืนถิ่น กระจัดกระจาย กันไปทั่วและมีจำนวนมากที่เข้ามาในพื้นที่

ตำบลทรายขาว จึงมีความจำเป็นที่จะต้องหาสถานที่แยกกัก

เนื่องจาก ลูกหลานที่อาศัยอยู่ที่กรุงเทพฯถ้ายังอยู่ต่ออาจจะอดอยาก

แต่ถ้ากลับมาบ้านยังมีญาติพี่น้องคอยช่วยเหลือ แต่ถ้าหากลูกหลาน

เหล่านี้กลับมาแล้วไม่มีที่แยกกักตัวก็จะทำให้เกิดปัญหาได้ เพราะ

ลูกหลานเดินทางมาจากพื้นที่ที่เป็นสีแดงมีเชื้อโรคมาก อาจมีการติด

เชื้อมาด้วยทำให้หากมาอยู่รวมกัน ก็จะติดต่อไปยังบุคคลอื่น ใน

ครอบครัว กลายเป็นปัญหาใหญ่ตามมา ขณะนี้มีผู้ที่เดินทางเข้ามากัก

ตัวเอง ที่มีที่อยู่ก็มีอยู่บ้าง แต่คนที่ยังไม่มาเนื่องจากไม่มีสถานที่

หลายคนที่มาไม่ได้แยกกัก เนื่องจากไม่มีสถานที่ โดยถ้าหากจะให้

แยกหมู่บ้านใครหมู่บ้านมัน ก็ไม่น่าจะได้เนื่องจากอาจมีปัญหาในการ

ดูแล อาจไม่มีเจ้าหน้าที่เพียงพอ โดยคาดว่าโรคจะอยู่อีกนาน และถ้า

ไม่มีการเตรียมการจะมีปัญหาแน่นอน

นายธีระพงค์ ลิ่มสกุล นำเสนอที่ประชุม เรื่อง การขอความร่วมมือตำรวจสายตรวจเพื่อ

ป้องกันเด็กวัยรุ่นที่ยังออกนอกบ้านดึก ๆ 4- 5 ทุ่ม ซึ่งอาจจะ

มีการแพร่เชื้อได้ และส่วนหนึ่งก็อาจเกิดปัญหาการลักขโมยด้วย

ประธานสภา ฯ ขอเชิญสมาชิกสภาท่านอื่นที่มีความประสงค์จะหารือต่อที่ประชุม

ปรากฏว่าไม่มี จึงได้สรุปประเด็นปัญหาที่สมาชิกสภาฯได้หารือว่า

ปัญหาสำคัญคือการจัดหาสถานที่กักตัวสำหรับบุคคลที่มาจากพื้นที่

เสี่ยงและสถานที่กักตัวสำหรับผู้ป่วยที่รักษาหาย ออกจาโรงพยาบาลแต่จะต้องกักตัวต่อ 14 วันหรือ 7 วัน ตามคำสั่งแพทย์ และได้หารือที่ประชุมเรื่องวัคซีนของสมาชิกสภาฯและพนักงานส่วนตำบล เจ้าหน้าที่ปฏิบัติหน้าที่ในการป้องกันควบคุมโรค ขอให้ประสานหน่วยงานที่รับผิดชอบ ได้ดำเนินการให้บุคคลเหล่านี้ได้รับวัคซีนด้วยจากนั้นก็ได้ เชิญท่านนายกได้ชี้แจง

นายกองค์การบริหารส่วนตำบล ได้ชี้แจงว่า ตามที่ท่านสมาชิกสภาฯ ได้แสดงความเป็นห่วง

สถานการณ์ โรคโควิด-19 ที่ระบาดหนักในขณะนี้ พื้นที่เสี่ยงขณะนี้มี

ทั้งหมด 23 จังหวัด พื้นที่ควบคุมสูงสุดและเข้มงวด 29 จังหวัด

สำหรับกรณีตำบลทรายขาวก็มีผู้เดินทางเข้ามาเป็นจำนวนมาก ซึ่ง

ตนก็ได้หารือกับทุกฝ่าย และได้ดำเนินการจัดหาถุงยังชีพเพื่อ

ช่วยเหลือผู้ที่กักตัว เพื่อเป็นการช่วยเหลือการดำรงชีพเบื้องต้น

และได้ออกเยี่ยมและแนะนำมาตรการต่างๆในการกักตัวเป็นระยะ

เวลา 14 วันซึ่งขณะนี้ ก็ได้ออกเยี่ยมผู้ที่เดินทางเข้ามาครบตาม

จำนวนที่มาอยู่กักตัวในขณะนี้แล้ว และหากมีมาเพิ่มเติมก็จะออก

เยี่ยมในโอกาสต่อไป โดยจะออกไปทุกรายเพื่อให้คำแนะนำมาตรการ

ในการกักตัว 14 วันด้วย ซึ่งจากการออกเยี่ยมก็พบว่าส่วนใหญ่ได้

ปฏิบัติตามมาตรการเป็นอย่างดี ซึ่งสำหรับปัญหาที่ท่านสมาชิกฯได้

หารือคือ เรื่องของสถานที่กักตัว โดยที่มีผู้ที่เดินทางกลับมาบ้าน โดย

มาจากพื้นที่เสี่ยงมาแล้วไม่มีที่อยู่เพราะในบ้านมีคนอยู่กันแน่นแล้ว

ไม่สะดวกในการกักตัว เพราะหากมาอยู่ร่วมกันหากมีเชื้อมาก็จะ

ติดกันหมด สำหรับเรื่องนี้จังหวัดนครศรีธรรมราชและอำเภอหัวไทรก็

ได้กำหนดมาตรการและสั่งการมาอย่างเข้มงวด ให้ทุกตำบลหา

สถานที่กักตัว ขณะนี้เบื้องต้นเราได้ไปขอเช่ารีสอร์ทแฮปปี้อินน์

จำนวน 7 ห้องไว้เป็นที่กักตัว แต่ก็มีปัญหาครอบครัวของเจ้าของ

รีสอร์ท ต่อมาท่านรองฯ วิลาศจึงได้ประสานท่าน ผอ .โรงเรียนวัด

โคกยางโดยท่านผอ. ก็ยินดีให้อบต.ทรายขาวไปใช้สถานที่โดยท่าน

ผอ.ได้ประชุมครูและคณะกรรมการสถานศึกษา ตน รองนายกวิลาศ

และปลัด ก็ได้เข้าไปร่วมประชุมด้วย คณะกรรมการสถานศึกษาได้

เห็นชอบให้ใช้สถานที่ของโรงเรียนในการกักตัว โดยมีห้องเรียน ห้อง

ประชุม ห้องศูนย์เด็กเล็ก ที่มีห้องน้ำในตัว และที่มีความสะดวก

ประมาณ 7 ห้อง โดยเราจะจัด อปพร. ไปรักษาความปลอดภัย โดย

ให้คนที่มากักตัวอาศัยอยู่ที่นั่นเป็นระยะเวลา 14 วัน และอบต.จัด

อาหารให้วันละ 3 มื้อ นอกจากนี้ยังมีบุคคลอีกประเภทหนึ่งที่ได้

ประสานมาเพื่อให้อบต. หาสถานที่กักตัวให้คือบุคคลที่เป็นผู้ป่วย

รักษาหายแล้วแต่แพทย์ให้มากักตัวต่อที่บ้านอีก 14 วัน ที่บ้านบุคคล

นี้จะไม่มาอยู่ที่ศูนย์โคกยาง เนื่องจากเราได้ตกลงกับโรงเรียนไว้ว่าที่

โคกยางจะใช้เฉพาะ กลุ่มเสี่ยงสำหรับสถานที่ที่จะให้บุคคลที่รักษา

หายแล้วและออกจากโรงพยาบาลมากักตัวต่อเรายังไม่มี ถ้าเป็นไปได้

หากโรงเรียนโคกพิกุลให้ใช้สถานที่ ก็จะประสานท่าน ผอ. ในโอกาส

ต่อไป สถานที่อีกอย่างที่อบต. ต้องจัดเตรียมก็คือศูนย์พักคอยซึ่งเรา

จะต้องรับผิดชอบดูแลค่าใช้จ่าย และจัดเจ้าหน้าที่ไปดูแลรักษาความ

ปลอดภัย ศูนย์พักคอยเตรียมไว้สำหรับให้ผู้ป่วยที่มีอาการสีเขียว

อาการไม่หนักไปอยู่เพื่อคอยเตียงจากโรงพยาบาลเนื่องจาก

โรงพยาบาลเตียงเต็ม ส่วนที่อำเภอหัวไทรก็จะมีโรงพยาบาลสนาม

เป็นสถานที่สำหรับผู้ป่วยที่รักษาที่โรงพยาบาลแล้วอาการดีขึ้นแต่ยังมี

เชื้ออยู่ให้มาอยู่ที่โรงพยาบาลสนามมีประมาณ 70 เตียง การ

เตรียมการในการป้องกันโรคเราได้ทำกันหลายอย่างและหลายฝ่ายได้

ร่วมมือกันดำเนินการ สำหรับตำบลทรายขาวขณะนี้ยังไม่มีผู้ติดเชื้อ

ยังเป็นสีขาวแต่เป็นพื้นที่ที่มีความเสี่ยงก็ขอความร่วมมือสมาชิกทุก

ท่าน ได้ช่วยกันดูแลด้วยสำหรับกรณีของพวกลักเล็กขโมยน้อยพวกที่

มีการดื่มน้ำกระท่อม ขณะนี้ของหัวไทรก็มีการไปรวมกลุ่มกันแล้วก็มี

การระบาดของโรค มีการขโมยกันด้วย ก็จะประสานงานกับตำรวจ

และขอความร่วมมือท่านสมาชิกฯ ช่วยสอดส่องดูแลด้วย

ประธานสภา ฯ ได้สอบถามสมาชิกหมู่ที่ 7 กรณีการจัดเตรียมสถานที่ที่โรงเรียนวัด

โคกยาง

นายสาธิต เพชรรัตน์ เห็นด้วย

ประธานสภา ฯ ขอเชิญรองนายก

นายวิลาศ มีฮิ่น ขอบคุณท่านสมาชิกที่ได้แสดงความเป็นห่วงสถานการณ์การระบาด

ของโรคโควิด-19 ซึ่งขณะนี้เราได้เตรียมสถานที่กักตัวที่โรงเรียนวัดโคกยาง ขอความร่วมมือท่านสมาชิกช่วงนี้ชี้แจงชาวบ้านด้วยสถานที่นี้ใช้สำหรับบุคคลที่เป็นกลุ่มเสี่ยงไม่ใช่ผู้ป่วยติดเชื้อ และสำหรับโรงเรียนวัดโคกพิกุลขอฝากท่านสมพรช่วยประสานเพื่อให้ใช้เป็นสถานที่รองรับผู้ป่วยที่ออกจากโรงพยาบาลจะได้หรือไม่ ซึ่งมีผู้ป่วยประสานมา 3 คนแล้ว

เรื่องอื่น นอกจากนี้ ก็มี เรื่อง แจ้งประชาสัมพันธ์เรื่องถนนจำนวน 11 สาย ที่สำนักงานชลประทานมาลงวัสดุลูกรังหรือหินคลุกไว้เมื่อปี พ.ศ.2562 ทางสำนักชลประทานแจ้งว่าจะเข้ามาทำเป็นถนนคอนกรีตทั้งหมดในปี 2566 และอบต.จะต้องจัดเตรียมทำแผนพัฒนาตำบลเพื่อรองรับไว้ด้วยจึงขอแจ้งให้ที่ประชุมทราบ

ประธานสภา ฯ สอบถามสมาชิกฯ ว่ามีสมาชิกสภาฯ ท่านใดมีเรื่องอื่นใดเพิ่มเติมอีก

หรือไม่ ปรากฏว่าไม่มีจึงปิดประชุม

ปิดประชุมเวลา 14.00 น.

(นางจันทนา คงเกตุ)

เลขานุการสภาฯ

จด/บันทึก

**ตรวจแล้วรับรองถูกต้อง**

(ลงชื่อ) ประธานคณะกรรมการตรวจสอบรายงานการประชุม

(นายสมพร เจิมพงค์)

(ลงชื่อ) กรรมการตรวจสอบรายงานการประชุม

(นายสวย นุ่นนุ่ม)

(ลงชื่อ) กรรมการตรวจสอบรายงานการประชุม

(นายพีระยศ แก้วฉิม)